31980D0763
L 213/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 юли 1980 година
относно определяне на допълнителни разпоредби относно статистическите изследвания на площите с лозя
(80/763/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 357/79 на Съвета от 5 февруари 1979 г. относно статистическите изследвания на площите с лозя (1) и по-специално член 6, параграф 2 от него,
като има предвид, че поради съществуването в Общността на площи с много различни добиви и с оглед извършване на ефективно наблюдение на развитието на лозарството, площите с винени сортове грозде следва да бъдат подразделени на класове по добив въз основа на средния добив от хектар;
като има предвид, че съгласно член 6, параграф 2 от Регламент (ЕИО) № 357/79, тези категории по добиви се установяват в съответствие с процедурата, предвидена в член 8 от същия регламент;
като има предвид, че предвидените в настоящото решение мерки са в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
Класовете добиви, посочени в член 6, параграф 2 от Регламент (ЕИО) 357/79, са онези, посочени в приложението.
Член 2
Адресати на настоящото решение са държавите-членки.
Съставено в Брюксел на 8 юли 1980 година